تورک امکداش‌لیق و کووردیناسیون آژانسی (تیکا) طرفیندن پاکیستانین ان بؤیوک خسته‌خاناسیندا سون تکنولوژی اولتراسیون بؤلمه‌سی قورولدو.
کراچی شهریندکی جناح طب مرکزینده قورولان و رنگ‌لی دوپلر تکنولوژی سینه صاحب 5 اولتراسیون جیهازیندان عبارت بؤلمه‌نین آچیلیشیندا مدنیت و توریزم ناظیری‌نین موشاویری کامیل کولاباش ایله تیکا کراچی کووردیناتورو ایبراهیم کاتیرجی ایشتیراک ائتدی.
کولاباش مراسیمده ائتدیگی چیخیشدا بو بؤلمه‌نین تورکیه خالقی‌نین پاکیستانا هدیه‌سی اولدوغونو بیل‌دیره‌رک، "تورکیه خالقی و حکومتی پاکیستانین ساغلیق خیدمت‌لرینی اینکیشاف ائتدیرمه جهدلرینه دستکینی داوام ائتدیره‌جک‌دیر" ایفاده‌لرینی ایشلتدی.
کاتیرجی دا بؤلمه‌نین اؤدنیش‌سیز خیدمت گؤسترجگینه دقت چکه‌رک "بو بؤلمه‌نین مقصدی ساده‌جه خسته‌خانانین کاپاسیته سینی آرتیرماق دئییل، عینی زاماندا خسته‌لری مادی یوک‌دن خلاص ائتمک‌دیر" دئیه بیلدیردی.
جناح طب مرکزینین رادیولوژی بؤلمه‌سی‌نین صدری تاریک محمود یئنی قورولان بؤلمه‌نین خسته‌خانا‌داکی موجود اولتراسیون بؤلمه‌سی‌نین ایش حجمینی 750-یه چیخاراجاغینی سؤیله‌یه‌رک، تیکا-یا تشککور ائتدی.
تیکا سند ایالتینده 9 مکتبی انرژی ایله تامین ائده‌جک گونش انرژی‌سی سیستمینی ده قوردو.
